Hun har tidligere vundet to mesterskaber med Fortuna Hjørring.

Amalie Vangsgaard, der begyndte sin fodboldkarrierer som fire årig hos Jetsmark IF i Pandrup, skal nu ud på større og grønnere baner for storklubben PSG, som har skrevet kontrakt med den 26-årig angriber frem til juni 2025. Det oplyser klubben på sin hjemmeside. PSG ligger på førstepladsen i den bedste franske kvindeliga med 29 point efter 11 spillede kampe. Karrieren gennem tiden Amalie Vangsgaard skifter fra klubben Linköpings FC, hvor hun har spillet siden sommer 2021. Her blev hun noteret for 23 mål i 35 kampe. Angriberen er også et velkendt ansigt i Nordjylland, hvor hun har været et smut forbi Fortuna Hjørring. Her var hun sammen med klubben med til at vinde mesterskabet i 2014 og 2016. Samtidig fik hun også sin Champions League-debut i den nordjyske klub. Efter en 2-årig pause, hvor hun rejste verden rundt, skrev hun kontrakt med FC Nordsjælland i 2019 og vandt i 2020 Det Danske Mesterskab med klubben. Derudover har angriberen også noteret sig for flere U-landsholdskampe samt fire A-landsholdskampe. Dermed viser de nordjyske kvindelige fodboldspillere sig frem tirsdag, hvor 20-årige Sofie Lundgaard også er skiftet til en storklub tirsdag - nemlig Liverpool FC.